44a41c5dbbd3d63d4183c25542d4d293
Ποια είναι τα πιο δημοφιλή σύγχρονα συστήματα θέρμανσης;
--------------------------------------------------------


douleutaras.gr
2019.47
1. Συστήματα θέρμανσης με πετρέλαιο


2. Συστήματα θέρμανσης με φυσικό αέριο


3. Συστήματα θέρμανσης με ηλεκτρικό ρεύμα


4. Συστήματα θέρμανσης με αντλία θερμότητας


5. Συστήματα θέρμανσης με ηλιακή ενέργεια


636d133b977b470cd2fa518767c89b7d
Τι πλεονεκτήματα - μειονεκτήματα παρουσιάζει κάθε σύστημα θέρμανσης;
--------------------------------------------------------------------


douleutaras.gr
2019.47
#### **1. Συστήματα θέρμανσης με πετρέλαιο**


* **Πλεονεκτήματα**: Πρόκειται για ένα από τα συστήματα θέρμανσης με τη μεγαλύτερη διάδοση. Προσφέρεται για κεντρική και αυτόνομη θέρμανση και υπάρχει ήδη εγκατάσταση σε πάρα πολλές πολυκατοικίες. Συνεπώς, είναι πιθανό να μη χρειαστεί να πληρώσεις για νέες εγκαταστάσεις.
* **Μειονεκτήματα**: Είναι γνωστό, πως η τιμή του πετρελαίου έχει μια ανοδική τάση και ως εκ τούτου, θεωρείται ακριβό καύσιμο. Εκτός αυτού, τα συστήματα θέρμανσης με πετρέλαιο επιβαρύνουν σημαντικά το περιβάλλον και χρειάζονται συχνή συντήρηση, για να λειτουργούν αποδοτικά.  

Τέλος, αν αναλαμβάνεις την εγκατάσταση του συστήματος θέρμανσης από την αρχή, θα έχει πολύ μεγάλο κόστος για λέβητα, καυστήρα, σωληνώσεις και λοιπά εξαρτήματα. Συνεπώς, ίσως αξίζει να εξετάσεις και άλλες εναλλακτικές επιλογές για τη θέρμανση του σπιτιού σου.


#### **2. Συστήματα θέρμανσης με φυσικό αέριο**


* **Πλεονεκτήματα**: Το φυσικό αέριο είναι πιο οικονομικό από το πετρέλαιο, ως καύσιμη ύλη για το σπίτι. Μπορεί να εγκατασταθεί, είτε με σύστημα κεντρικής, είτε αυτόνομης θέρμανσης. Επίσης, λόγω της φύσης του, είναι λιγότερο πιθανό να εκραγεί, συγκριτικά με τα υγρά καύσιμα.
* **Μειονεκτήματα**: Αν και πιο φιλικό προς το περιβάλλον, σε σχέση με το πετρέλαιο, το φυσικό αέριο εξακολουθεί να αφήνει κάποιο αρνητικό αποτύπωμα. Επίσης, το σύστημα θέρμανσης χρειάζεται συντήρηση για να λειτουργεί αποδοτικά και να εξοικονομεί ενέργεια.  

Τέλος, ολόκληρος ο εξοπλισμός για τα συστήματα θέρμανσης με φυσικό αέριο έχουν μεγάλο κόστος. Χρειάζεται μεγάλη αρχική επένδυση για σωληνώσεις, λέβητα και λοιπά αντικείμενα.


#### **3. Συστήματα θέρμανσης με ηλεκτρικό ρεύμα**


* **Πλεονεκτήματα**: Αν πρόκειται για σύστημα θέρμανσης σπιτιού με κλιματιστικό inverter, τότε υπάρχει μεγάλη εξοικονόμηση ενέργειας, σε σχέση με συμβατικά συστήματα θέρμανσης. Το κλιματιστικό έχει σχετικά μικρή τιμή για εγκατάσταση στο σπίτι και οικονομική συντήρηση.  

Προσφέρει αυτονομία και δε χρειάζεται χώρο για λεβητοστάσιο. Έτσι, έχει γίνει μια από τις πιο δημοφιλείς επιλογές, όχι μόνο στα συστήματα θέρμανσης με ρεύμα, αλλά και γενικότερα για την οικονομική θέρμανση του σπιτιού.
* **Μειονεκτήματα**: Είναι λογικό, πως τα συστήματα θέρμανσης με ρεύμα αυξάνουν αρκετά το λογαριασμό του ηλεκτρικού ρεύματος. Η χρήση τους πρέπει να γίνεται με μέτρο, ενώ συχνά δεν είναι κατάλληλα για περιοχές με βαρύ χειμώνα, γιατί δεν διατηρούν καθόλου το ζεστό αέρα στο χώρο, όταν σβήσουν. Με άλλα λόγια, πρέπει να μένουν αναμμένα για όσες ώρες την ημέρα χρειάζεσαι ζέστη στο σπίτι.


#### **4. Συστήματα θέρμανσης με αντλία θερμότητας**


* **Πλεονεκτήματα**: Πρόκειται για ένα από τα συστήματα θέρμανσης σπιτιού που προσφέρουν τεράστια εξοικονόμηση ενέργειας. Οι αντλίες θερμότητας έχουν πολύ μεγάλο βαθμό απόδοσης, μειώνοντας σημαντικά το κόστος για θέρμανση στο σπίτι.  

Επίσης, μπορούν να συνδυαστούν με σώματα καλοριφέρ που υπάρχουν ήδη στο σπίτι, ή και με άλλα θερμαντικά σώματα. Έτσι, η θέρμανση με αντλίες θερμότητας θεωρείται, ως μια από τις πιο οικονομικές εναλλακτικές, από άποψη κόστους λειτουργίας και αποδοτικότητας.
* **Μειονεκτήματα**: Μια αντλία θερμότητας έχει πολύ υψηλή τιμή αγοράς. Αυτό σημαίνει, πως θα πρέπει να κάνεις μια υψηλή αρχική επένδυση, για να απολαύσεις, στη συνέχεια, τα οφέλη από την εξοικονόμηση ενέργειας που προσφέρουν αυτά τα συστήματα θέρμανσης.


#### **5. Συστήματα θέρμανσης με ηλιακή ενέργεια**


* **Πλεονεκτήματα**: Η χρήση ηλιακών συλλεκτών είναι μια δημοφιλής λύση για την παροχή οικονομικής ενέργειας. Τα ηλιακά συστήματα θέρμανσης παρέχουν στο σπίτι ζεστό νερό χρήσης και βοηθούν στη θέρμανση των καλοριφέρ. Έτσι, δε χρειάζεται να επιβαρυνθείς με το κόστος καύσιμων υλών, αλλά ούτε και ηλεκτρικού ρεύματος.
* **Μειονεκτήματα**: Η αρχική επένδυση για την αγορά ηλιακού συστήματος θέρμανσης έχει αρκετά υψηλή τιμή, αλλά σου προσφέρει τα οφέλη της με τη χρήση του. Επίσης, είναι καλό το ηλιακό σου σύστημα θέρμανσης σπιτιού να συνδέεται με την παροχή ηλεκτρικού ρεύματος, γιατί το χειμώνα μπορεί να είναι πιο δύσκολη η παροχή επαρκούς ενέργειας για να ζεσταθεί το σπίτι.

861e3034a8c393b4049e68ace0fbf9ed
Πόσο μπορεί να κοστίσει η εγκατάσταση συστήματος θέρμανσης;
-----------------------------------------------------------


douleutaras.gr
2019.47
#### **1. Αυτόνομη θέρμανση με ατομικό λέβητα φυσικού αερίου**


Το κόστος μιας ατομικής εγκατάστασης κυμαίνεται **από 1600€** (φθηνός λέβητας σε οικία με προεγκατάσταση της οποίας οι σωληνώσεις οδηγούν ήδη σε συλλέκτη), **έως 4000€** σε περίπτωση που επιθυμείς να εγκαταστήσεις λέβητα συμπυκνωμάτων, και κατοικείς σε μεσαίου μεγέθους διαμέρισμα, όπου απαιτεί εγκατάσταση δικτύου σωληνώσεων.


#### **2. Αυτόνομη θέρμανση με ατομικό λέβητα πετρελαίου**


Το κόστος για την εγκατάσταση ενός ατομικού λέβητα πετρελαίου, ξεκινά **από 1300€** (φθηνός λέβητας σε οικία με προεγκατάσταση), **έως 3000€** (για μεσαίου μεγέθους διαμέρισμα, όπου απαιτεί εγκατάσταση δικτύου σωληνώσεων).


#### **3. Αυτόνομη θέρμανση με αντλία θερμότητας**


Το κόστος για την εγκατάσταση μιας αντλίας θερμότητας, ξεκινάει **από 3500€** (φθηνή αντλία σε οικία με προεγκατάσταση), **μέχρι 7000€** (αφορά αντλία για μεσαίου μεγέθους διαμέρισμα, όπου απαιτείται κατασκευή νέου δικτύου σωληνώσεων και αντικατάσταση θερμαντικών σωμάτων).


#### **4. Αυτόνομη θέρμανση με ηλεκτρικό λέβητα**


Το κόστος για την εγκατάσταση δικτύου θέρμανσης με χρήση ηλεκτρικού λέβητα κυμαίνεται **από 800€** (διαμέρισμα με επάρκεια ηλεκτρικής ισχύος και με προεγκατάσταση δικτύου σωληνώσεων), **μέχρι 3500€** (αφορά λέβητα για μεσαίου μεγέθους διαμέρισμα, όπου απαιτείται κατασκευή νέου δικτύου σωληνώσεων και αντικατάσταση θερμαντικών σωμάτων).


**Οι τιμές που αναφέρονται είναι χωρίς ΦΠΑ.*


1afda9cbee8428efeb2fc365a75d8b4e
Γιατί να επιλέξεις τεχνικό του Douleutaras.gr για εγκατάσταση συστήματος θέρμανσης;
-----------------------------------------------------------------------------------


douleutaras.gr
2019.47
Όποιο σύστημα θέρμανσης κι αν επιλέξεις, είναι σημαντικό να έχεις στο πλευρό σου έναν **αξιόπιστο επαγγελματία για εγκατάσταση**. Στην πλατφόρμα μας θα βρεις **εξειδικευμένους τεχνικούς** για να σου προσφέρουν **ασφαλή εγκατάσταση** του συστήματος και να σου δώσουν χρήσιμες συμβουλές για να ζεστάνεις το χώρο σου αποδοτικά.


Λοιπόν, αν σκέφτεσαι να προχωρήσεις σε εγκατάσταση, ή αντικατάσταση για οικιακά **συστήματα θέρμανσης**, έχουμε τη λύση. [Καταχώρησε την εργασία σου εντελώς δωρεάν](https://www.douleutaras.gr/jobs/create/signup/66/) και σε λίγα δευτερόλεπτα θα σε φέρουμε σε επαφή με τον κατάλληλο επαγγελματία στην περιοχή σου, για να σου δώσει προσφορά!

